Tatoeba sentences — language code: tgl
Ika-12 ng Mayo ng 2019 ngayon. Galing Pilipinas, lumipat ang pamilya ko sa Isla Lulu sa Canada nang diyés anyos akó. Estudyante akó ng paaraláng McKinney. Sa paligid namin, may maraming tipaklóng na ibá-ibáng klase sa mahabang damó. At sakâ, may maraming mga slug na ibá-ibáng kulay. May mga kulay-kapé, kulay-dalandán, at diláw. Mukháng malagkít silá. Nakákatuwà ang wildlife. Magandá ang Kalikasan. Kung tutuusin, parang nagíng pagpapatuloy ng Don José Heights sa Pilipinas ang nagíng buhay ko sa Isla Lulu sa Canada. Mayroón pang impromptu bike racetrack kamí sa ibáng poók. Estudyante na akó ng paaraláng Errington. Isla Lulu pa rin. May mga wild red poppies na lumálakí sa mga maraming maputik na burúl-burolan sa espesyál na poók. Ang guní-guní ko'y parang nasa Star Wars akó. Parang bakâ may bigláng lumabás na Jawa sa buról. Ang guní-guní ko'y ibáng planeta na. Ang saráp ng siyénsiyang piksiyón! Sa taglamíg, ang mga kanál o ditches ay may yelo. Nilálakáran ko hanggáng nabasag ang yelo. May niyebe sa taglamíg. Ang guní-guní ko'y nasa Middle-earth akó sa mga libróng pantasya ni J.R.R. Tolkien. He he! Ang saráp ng pantasya!
Ika-22 ng Enero ng 2021 ngayon. Hanga ako kay multibilyunaryong Elon Musk. Ang talagang pag-asa niya ay sa kinabukasang maging "multiplanetaryang sibilisasyon" ang katauhan at napananatili ang enerhiya ng "mga mundo" natin. Ang kinatatakutan ni Elon Musk at ng pisikong Stephen Hawking ay ang pagsulong ng Artipisyal na Intelihensiya o AI na baka malampasan ang intelihensiya ng tao. Baka maging obsoleto ang tao. Sana’y hindi naman.
Ika-31 ng Marso ng 2011 ngayon. Noong unang panahon sa Austronesia, ang mga tao'y eksperto sa mga bagay ng astronomiya at astrolohiya. Tinitingnan nila ang mga tala at bituin sa gabi... Kailangan ito para sa kanilang kalendaryo at nabegasyon sa dagat...
Ika-27 ng Marso ng 2011 ngayon. Nadiskubre ko ngayon ang Teosopiya (Theosophy), ang relihiyon galing sa siglo 19. Yaong Lipunan ng Teosopiya ay tinayo sa Nueva York noong 1875 ng tatlong tao na sina Helena Petrovna Blavatsky (1831–1891), Henry Steel Olcott (1832–1907), at William Quan Judge (1851–1896)... Tinatala ko lamang...
Ika-25 ng Marso ng 2011 ngayon. Ako'y talang mestisohin ng Caucasoid at Austronesian, subalit ang Mongoloid ancestry ko ay marahil miksado ng Austronesian, Oriental, at Amerindian. May posibilidad na may lahing Meksikano (Amerindian) ako, katulad ng ibang Pilipino, pero hindi lahat sila...
Ika-25 ng Marso ng 2011 ngayon. Sa Esperanto, ang nag-e-Esperanto ay kung tawagin ay "Esperantisto" kung lalaki at "Esperantistino" kung babae. May sense of humor si Doktor L.L. Zamenhof, ang imbentor ng Esperanto, dahil ang hulapi na "-ino" ay parang titi na binigay niya sa babae. Alam niyang parang ganoon lamang ang diperensiya sa dalawang kasarian. Kung hindi alam kung lalaki o babae, ang ginagamit na salita ay "Esperantisto" para parang lalaki ang lahat ng tao... Ang mga adjectives ay may hulaping "-a": "bona Esperantisto" (mabuting Taga-Esperanto). Parang concession lamang ito sa babae. Wala talagang grammatical gender sa Esperanto...